OzLabs/hebrew-wiki-articles huggingface dataset:
הקולקטיב

הקולקטיב היא להקה ישראלית שהתגבשה ב-2008 בתל אביב ומנגנת בסגנונות מגוונים.

==ביוגרפיה==
הקולקטיב נוסד כקבוצה של שבעה מוזיקאים, חברי ילדות, המגיעים מרקעים מוזיקליים שונים. מובלים על ידי שני סולנים - עידן רבינוביץ' ורועי ריק – שבעת חברי הקולקטיב מנגנים סגנונות שונים: רוק, בלוז, אלקטרוניקה, ג'אז, ניו-פולק, פאנק ואמריקנה.

הלהקה החלה דרכה עם מספר פרויקטים מוקלטים משותפים של שבעת החברים: עידן רבינוביץ' (עם אלבום בשם "Bedroom Folk" שיצא ב-2008), "רועי ריק והמדלי בנד" (עם אלבום בשם "Never Trust The Holy Gracious Medley Band" שיצא ב-2009), פרויקט עברי תחת השם "הקולקטיב העברי" (עם אלבום באותו השם שיצא ב-2009) ו-Strange Folks (עם אלבום EP באותו השם שיצא ב-2010 והוקלט באולפנם האנגלי של המאניק סטריט פריצ'רז).

בשנת 2009 נסעה הקבוצה להתגורר בלונדון, שם יצרו והופיעו ברחבי אנגליה. במשך חצי שנה גרו שבעת החברים בדירה אחת.

לאחר חזרתם לישראל ואיחוד כל הפרויקטים תחת הכינוי "הקולקטיב", במרץ 2011 הוציאו את אלבומם Onwards. האלבום הוקלט בתל אביב תחת שרביטו של כריס שו, המפיק וטכנאי ההקלטות זוכה פרסי האוסקר וגראמי. בהמשך השנה הופיעה הלהקה ברחבי ישראל, וב-2012 יצאה הלהקה לסיבוב הופעות באירופה ובארצות הברית.

עם השנים צברה הלהקה תאוצה וקיבלה ביקורות בישראל ומחוצה לה, בין היתר במגזיני מוזיקה בינלאומיים, כגון ה-NME ו-Filter Magazine. הלהקה השתתפה בפסטיבלים שונים באירופה (כמו Time ,In the City ו-Liverpool Sound City), וכן חיממה את האמנים חוזה גונזלס, אוקרביל ריבר ו-וובן האנד בהופעותיהם בישראל.

בשנת 2013 הופיעו חברי הלהקה עם הזמרת נינט טייב במספר הזדמנויות שונות, שהובילו לשיתוף פעולה מקצועי בין הזמרת לבין חברי הלהקה עידן רבינוביץ' ויוסי מזרחי. השניים גם הפיקו את אלבומה הרביעי של נינט "כל החיות ידעו" שיצא במאי 2014. בספטמבר אותה שנה נישאו מזרחי וטייב.

במרץ 2014 יצא אלבומו השלישי של שלומי שבן, "תרגיל בהתעוררות", בו ניגנו חברי הלהקה והשתתפו בעיבודי השירים.

ביוני 2014 הוציאה הלהקה את האלבום "Pangaea", לו קדמו הסינגלים "OTM", ו-"Happiest of all Memorial Days".

באוקטובר 2014 הודיעו חברי הלהקה על עזיבתו של דניאל שהם את ההרכב. בשנת 2015 עזבו גם מזרחי ולוזיה את ההרכב.

במאי 2017 הוציא רועי ריק אלבום משירי המוזיקאי האיטלקי פבריציו דה אנדרה, בהפקתו של יוסי מזרחי.

לקראת עבודה על אלבום חדש הצטרפו להרכב גיא לנדאו, שרון פטרובר ויואב ארבל. בשנת 2018 הוציאה הלהקה את האלבום "The Coming of Light".

==דיסקוגרפיה==
* 2009 - הקולקטיב - הקולקטיב העברי
* 2010 - Strange Folks EP (מיני אלבום)
* 2011 - Onwards - Acollective
* 2014 - Pangaea - Acollective
* Acollective - The Coming of Light - 2018

==קישורים חיצוניים==
* 

* 
* 

==הערות שוליים==

קטגוריה:להקות פאנק (Funk) ישראליות
קטגוריה:להקות אינדי ישראליות
קטגוריה:להקות שהוקמו בשנת 2008
רגאטון

רגאטון (באנגלית: Reggaeton; בספרדית: Reguetón) הוא סגנון מוזיקה המשלב מוזיקה לטינית יחד עם מוזיקת היפ הופ, רית'ם אנד בלוז ודאנסהול. לעיתים מכנים את הרגאטון בשם: ההיפ הופ של הלטיניים<ref></ref>. הרגאטון לרוב משלב קטעי ראפ בשפה הספרדית (או שפות לטיניות אחרות). בעולם ידועים כזמרי רגאטון דדי יאנקי, דון עומר, טגו קלדרון ועוד.

רגאטון מקובל ביותר בארגנטינה, קולומביה, מקסיקו, פוארטו ריקו, קובה, צ'ילה, פרו, קוסטה ריקה ומעט בשאר אמריקה הלטינית. בשנים האחרונות הסגנון התפשט והוא נפוץ גם בארצות הברית ובעוד מדינות.

ישנו גם סגנון ריקוד מותאם לקצב הרגאטון. הרגאטון הוא ריקוד יחידני שמזכיר ריקודי מועדונים עם תנועות שנוטות להיות בוטות וחושניות.

בין הזמרים המצליחים והבולטים בז'אנר ניקי ג'אם, פרוקו, ג'יי באלווין, קרול ג'י, בקי ג'י, ג'י אלברז, פלאן בי, דיוינו, ג'ורי, באד באני, מאלומה, אוזונה, Anuel AA, נאטי נטשה ולואיס פונסי.

== קישורים חיצוניים ==

* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רגאיי
קטגוריה:מוזיקה לטינו-אמריקאית
קטגוריה:סגנונות מוזיקליים
אקווטוריה המערבית

אקווטוריה המערבית (באנגלית: Western Equatoria State) היה אחד מעשרת מחוזות דרום סודאן בין השנים 2011 ל-2015. שטחו היה כ-79,319 קמ"ר, גודל האוכלוסייה בו היה 619,029 נפש (נכון ל-2008) ובירתו הייתה יאמביו. המחוז היה מחולק לנפות ובראש כל אחת שלט נציב הכפוף לנשיא דרום סודאן, סאלווה קיר מאיארדיט.

==היסטוריה==
בשנות ה-80 של המאה ה-19, שלט באזור המלך גבודוואה (King Gbudwe).

בשנות אמצע המאה ה-20, לאחר הכרזת העצמאות של סודאן ב-1956, מספר אנשים מאזור הדרום פעלו במספר תנועות לשחרור דרום סודאן, כמו אניאניה (Anyanya) ותנועת השחרור העממי הסודני (Sudan People's Liberation Army/Movement) בהנהגת ג'ון גראנג.

==מאבק==
בתחילת העשור הראשון של המאה ה-21, צבא ההתנגדות של האל תחת פיקודו של ג'וזף קוני העביר את בסיסו מאוגנדה לגבול בין דרום סודאן לרפובליקה הדמוקרטית של קונגו ופעילות הצבא נעשית באזור אקווטוריה המערבית. לפני הסכם השלום שנחתם בשנת 2005, צבא ההתנגדות של האל השתמש באזור כבסיס לפעולות נגד ממשלת אוגנדה בראשות יוורי מוסווני.

בשנת 2009, קהילות מקומיות יצרו יחידה צבאית להגנה עצמית, שנקראת "ילדי הקשת", ומשתמשת בכלי לחימה כמו: חץ וקשת וחניתות כדי להיאבק בצבא ההתנגדות של האל.

==חלוקה לנפות==
מחוז אקווטוריה המערבית מחולק לעשר נפות:

* נפת יאמביו
* נפת נזארה
* נפת יבה
* נפת אזו
* נפת מרידי המזרחית
* נפת טמבורה
* נפת מונדרי המערבית
* נפת מבולו
* נפת נג'רו
* נפת מונדרי

==כלכלה ודמוגרפיה==
כלכלת אקווטוריה המערבית נשענת בעיקר על חקלאות ועץ המצוי בשפע ובאיכות גבוהה באזור זה.

רוב רובה של אוכלוסיית אקווטוריה המערבית משתייכת לשבט האזנדה (Azande), השבט השלישי בגודלו בדרום סודאן.

==ראו גם==
* אקווטוריה
** אקווטוריה התיכונה
** אקווטוריה המזרחית

==קישורים חיצוניים==
*[https://web.archive.org/web/20101115063545/http://www.radionilo.com/ South Sudan Internet radio]
*[http://www.youtube.com/user/equabroad/ Equatorians Abroad]
* 

==הערות שוליים==

קטגוריה:דרום סודאן: מדינות
ג'ייסון מוראן

ג'ייסון מוראן
ג'ייסון מוראן (באנגלית: Jason Moran; נולד ב-21 בינואר 1975) הוא פסנתרן ג'אז אמריקאי.

== קורות חייו ==
מוראן למד בחוסר עניין נגינה קלאסית בשיטת סוזוקי בפסנתר מגיל שש. בגיל שלוש-עשרה שמע את ראונד מידנייט של ת'לוניוס מונק ופיתח עניין בג'אז. המשיך לבית הספר מנהטן למוזיקה. לקראת סיום לימודיו (1997) החל מנגן עם הסקסופוניסט גרג אוסבי. חתם על חוזה הקלטה עם חברת התקליטים Blue Note. ב-1999 הוציא אצלם את Soundtrack to Human Motion. משנת 2000 מוראן מוביל את השלישייה The Bandwagon, בה הוא מנגן עם בסיסט ומתופף. עד 2010 ההרכב הקליט שישה אלבומים, חלקם עם נגנים אורחים. ב-2002 הוציא מוראן אלבום סולו, Modernistic. ניגן בהרכבים נוספים, דוגמת רביעיית צ'ארלס לויד.

מוראן זכה לשבחים רבים, על הלחנה, נושאים, נגינה ואלתור, ותואר לא פעם כאחד ממוזיקאי הג'אז המקוריים של התקופה. זכה בעיטורים מטעם איגוד עיתונאי הג'אז והירחון דאון ביט. בשנת 2010 חבר לעמיתי מקארתור וזכה לפרס מאת הקרן. סגנונו שואב מפוסט-בופ, פאנק, בלוז, דיקסילנד ג'אז ומוזיקה קלאסית.

מוראן פעיל בעולם האמנות במספר דרכים. כמה מההקלטות באלבום Same Mother הוזמנו על ידי מוסדות אמנות אמריקאיים. יצירתו מושפעת מציירים כמו אגון שילה, רוברט ראושנברג וז'אן-מישל בסקיה. הוא הלחין מספר מיצגים ומופעי מחול. יצירתו IN MY MIND: Monk At Town Hall, 1959, שמתחקה אחר קונצרט שערך מונק בניו יורק, ולא הופצה באופן מסחרי, משלבת גם כן עבודה של אמן וידאו. הוא מלמד בבית הספר מנהטן ובמספר אוניברסיטאות ומוסדות מוזיקליים.

==אלבומים נבחרים==
*Soundtrack to Human Motion (1999)
*Facing Left (2000)
*Black Stars (2001)
*Modernistic (2002)
*The Bandwagon: Live at the Village Vanguard (2003)
*Same Mother (2005)
*Artist In Residence (2006)
*Ten (2010)

==קישורים חיצוניים==

* 

* [https://musicians.allaboutjazz.com/jasonmoran ג'ייסון מוראן], באתר AllAboutJazz

קטגוריה:נגני ג'אז: פסנתרנים
קטגוריה:פסנתרנים אמריקאים
קטגוריה:מלחינים אמריקאים
קטגוריה:עמיתי מקארתור
קטגוריה:בוגרי בית הספר מנהטן למוזיקה
קטגוריה:אמריקאים שנולדו ב-1975
עדשה (עין)

העדשה היא חלק בעין הנמצא מאחורי הקשתית והאישון. העדשה שקופה ובנויה שכבות שכבות בצורת בצל. תפקידה של העדשה הוא לשבור אור, ביחד עם הקרנית, ולרכזו על הרשתית. היא יכולה לשנות את עובייה על ידי השרירים הריסניים (ciliary muscles), ובכך היא משנה את רמת השבירה של קרני האור (ככל שהיא פחוסה יותר ועבה יותר, השבירה גדולה יותר).

== תפקוד ==
העדשה מבצעת מיקוד (אקומודציה) על ידי השרירים הריסניים שמקיפים אותה. כיווצם משנה את קמירות העדשה וכך מאפשר לאדם לראות חד כשהוא מביט אל מרחקים שונים. כשאנו מסתכלים על אובייקט רחוק, מיקוד הקרניים בדרכן לרשתית נעשה ברובו בקרנית, ולכן העדשה יכולה להיות שטוחה יחסית. אך כאשר אנו מסתכלים על אובייקט קרוב, יש צורך בשבירה נוספת ומיקוד על ידי העדשה.

== מחלות ==
* קטרקט (בעברית: ירוד) היא מחלה של העין המתבטאת בעכירות של עדשת העין. המחלה היא אחת הסיבות העיקריות לירידה בראייה בעולם המערבי ולגורם העיוורון העיקרי במדינות מתפתחות.
* זוקן ראייה (ביוונית: Presbyopia) הוא איבוד היכולת של העין לבצע מיקוד. 
* אפקייה (אנ') הוא העדר של עדשה בעין. אפקייה יכולה להיות תוצאה של ניתוח או פציעה ואפילו מום מולד.

==קישורים חיצוניים==

קטגוריה:עדשות
קטגוריה:עין
מרקוס טבארש

מרקוס מאגנו מוראלס טבארש (בפורטוגזית: Marcos Magno Morales Tavares ; נולד ב-30 במרץ 1984) הוא כדורגלן עבר ברזילאי ששיחק בעמדת החלוץ. טבארש שיחק 14 שנים במריבור הסלובנית, בה שימש גם כקפטן הקבוצה, והוא מלך ההופעות ומלך השערים של הקבוצה בכל הזמנים. כמו כן, הוא מלך השערים בכל הזמנים של ליגת העל הסלובנית.

==ביוגרפיה==
טבארש החל לשחק כילד ברחובות עיר הולדתו, פורטו אלגרה. אליל ילדותו היה רומאריו ולאחר שבגר וזיהה את נטייתו לשחק ברגל שמאל ניסה לחקות את ויולה . בנעוריו שיחק בקבוצת הנוער של גרמיו ואף בנבחרת הנערים של ברזיל. רצונו להגיע במהירות למשחק בשורות הבוגרים הביא אותו לחתום על חוזה ב-2002 עם הקבוצה המלזית, קדה. שנה לאחר מכן, חזר טבארש לברזיל ושיחק שנה במדי אתלטיקו פרנאאנסה. לאחר שנה נוספת, שב למלזיה ולקדה ושיחק שם שנה וחצי, עד 2006. הוא זכה עם קבוצתו באליפות מלזיה והיה מלך השערים של הקבוצה.

במלזיה הוא צד את עינו של רוברטו דה אסיס מורירה (אחיו וסוכנו של רונאלדיניו) והעבירו לקבוצה אותה קנה ב-2006 בברזיל, פורטו אלגרה. טבארש לא נקלט בקבוצה ועבר בתחילת 2007 לקבוצה הקפריסאית, אפואל ניקוסיה, מתוך רצון להיכנס לזירת הכדורגל האירופית. גם בניקוסיה לא הצליח טבארש ובתחילת 2008 עבר לקבוצה הסלובנית מריבור.

טבארש הגיע באמצע העונה בליגת העל הסלובנית ובמהלכה קנה לו מקום של קבע בהרכב הקבוצה וזכה לאהדת הקהל. בעונת 2008/2009 זכה עם מריבור באליפות סלובניה. הוא כבש 15 שערים וסיים כסגן מלך השערים בליגה וכמלך השערים של קבוצתו. כמו כן הוא נבחר כשחקן השנה בסלובניה.

בעונת 2009/2010 כבש טבארש 10 שערים וצבר 7 מסירות שהביאו לשערים. הוא אף כבש 5 שערים במשחקי הגביע הסלובני וסייע לקבוצתו לזכות בגביע הלאומי. הודות ליחסיו הטובים עם שאר שחקני הקבוצה והאהדה לה זכה בקרב הקהל, נבחר טבארש לקפטן הקבוצה באוקטובר 2009. בספטמבר 2010 חתם טבארש על חוזה עם מריבור עד תום עונת 2012/2013. 

בעונת 2010/2011 סייע טבארש למריבור לזכות באליפות סלובניה. הוא כבש 15 שערים ומסר 16 מסירות שהביאו לשערים. הוא נבחר באותה שנה לשחקן בעל הערך הרב ביותר בליגה הסלובנית, הן על ידי השחקנים בליגה והן על ידי כלי התקשורת הסלובנים.

==קישורים חיצוניים==

* [http://www.nkmaribor.com/igralci/?id=81804 מרקוס טבארש], באתר מריבור

==הערות שוליים==

קטגוריה:כדורגלנים ברזילאים
קטגוריה:חלוצי כדורגל ברזילאים
קטגוריה:פורטו אלגרה: כדורגלנים
קטגוריה:כדורגלני גרמיו
קטגוריה:כדורגלני אתלטיקו פרנאאנסה
קטגוריה:כדורגלני אפואל ניקוסיה
קטגוריה:כדורגלני מריבור
קטגוריה:ברזילאים שנולדו ב-1984
מאסטר (קולג')

במערכות אקדמיות מסוימות, מאסטר הוא שם התפקיד של האדם העומד בראש קולג' או מוסד אקדמי אחר. המוסדות העיקריים שבהם נהוג שם זה הם האוניברסיטאות בקיימברידג' ובאוקספורד. המאסטר הראשון של טריניטי קולג' בקיימברידג' היה ג'ון רדמן (1499–1551), שמונה לתפקיד ב-1546 על ידי הנרי השמיני. עוד מאות שנים אחר-כך היה המינוי מטעם המלך, על-פי התייעצות עם ראש השרים.

קטגוריה:מינויים אקדמיים
אוסטיליו ריצ'י

אוסטיליו ריצ'י (Ostilio Ricci; 1540–1603) היה מתמטיקאי איטלקי, שנודע בעיקר כמורהו של גלילאו גליליי.

==ביוגרפיה==
יליד פרמו שבאיטליה. היה תלמיד של המתמטיקאי ניקולו טרטליה (1499–1557) בברשה. ראה במתמטיקה כלי שימושי לפתרון בעיות במכניקה והנדסה, ועם הזמן פיתח עניין בארכיטקטורה צבאית ובמתמטיקה שימושית.

ריצ'י שימש פרופסור באקדמיה לאמנויות הציור (Accademia delle Arti del Disegno) בפירנצה, שנוסדה ב-1560, ושם היה מורהו של הצייר לודוביקו קארדי. ב-1580 היה מתמטיקאי החצר של הדוכס פרנצ'סקו בפירנצה, ובמסגרת תפקידו העביר הרצאות באוניברסיטת פיזה, שאותן שמע גם גלילאו. בעקבות ההרצאות האלו, ביקש גלילאו מריצ'י לשכנע את הוריו לאפשר לו לזנוח את לימודי הרפואה, שלשמם נשלח לאוניברסיטה, ולעבור ללמוד מתמטיקה. ריצ'י, שהיה ידידו של אביו של גלילאו, וינצ'נציו גליליי (1520–1591 לערך), הבטיח להנחות את גלילאו בעצמו, ולמרות זאת נדרשה לוויצ'נציו שנה תמימה עד שהתרצה. גלילאו למד מריצ'י את המתמטיקה של אוקלידס ושל ארכימדס, שהשפיעה מאוד על עבודותיו ומחקריו של גלילאו בהמשך. כשלימד את תלמידיו הפרטיים בפדובה, נעזר בספרונים שכתב, "מבוא קצר לארכיטקטורה צבאית" ו"רשימות על ביצורים צבאיים".

==קישורים חיצוניים==

קטגוריה:גלילאו גליליי
קטגוריה:מתמטיקאים איטלקים במאה ה-16
קטגוריה:מתמטיקאים איטלקים במאה ה-17
קטגוריה:ילידי 1540
קטגוריה:נפטרים ב-1603
ונישיאן פרינסס

גוד'י ריברה (באנגלית: Jodie Rivera; נולדה ב-22 באפריל 1984), הידועה בעיקר בשם הבמה ונישיאן פרינסס (VenetianPrincess), היא זמרת אמריקאית וכוכבת יוטיוב באינטרנט, שהתפרסמה בעיקר בשל הפרודיות שלה על שירים מפורסמים של זמרים אחרים

== התחלת קריירה. ==
זכתה להכרה ברחבי העולם החל מ-2006, כאשר הופיעה בעמוד הראשי באתר יוטיוב. הערוץ שלה ביוטיוב דורג ראשון במספר המנויים בתקופה שבין פברואר 2008 לאוגוסט 2010. יש לה כיום מעל מיליון מנויים וכ-350 מיליון צפיות מצטברות לסרטונים שלה.

בדצמבר 2008 הודיעה חברת סמסונג ששירהּ "Somewhere else" יועלה כקליפ שיותקן מראש בכל הטלפונים הסלולריים של החברה.

ביולי 2009 יצא אלבום הבכורה שלה, Video Girl, בהוצאת חברת DFTBA Records. אלבום שני, Video girl - Rebooted, יצא בשנת 2011.

==קישורים חיצוניים==

קטגוריה:זמרות אמריקאיות
קטגוריה:זמרים אמריקאים
קטגוריה:יוטיובריות אמריקאיות
קטגוריה:אמריקאיות שנולדו ב-1984
קטגוריה:אמריקאים שנולדו ב-1984
מצוקי דרגות

מְצוּקֵי דְּרָגוֹת היא התנחלות וכפר מטיילים בבעלות פרטית המשמש כבית הארחה ומרכז לתיירים ולמבקרים במדבר יהודה. המקום נמצא מעל כביש 90 מול נופו של ים המלח, בגובה של 0 מטרים (כ-400 מטרים מעל פני ים המלח), על שפת מצוק ההעתקים. כפר המטיילים יושב במקום בו קמה היאחזות הנח"ל של קיבוץ מצפה שלם, עד שהקיבוץ עבר לנקודת הקבע שלו למרגלות המצוק. לפני 1967 הייתה בקרבת המקום תחנת משטרת גבול ירדנית. מאז שעבר לנקודת הקבע שלו, משכיר קיבוץ מצפה שלם את השטח מצפון לשפכו של נחל דרגה לחברה פרטית המפעילה במקום אכסניית מטיילים ובה מגוון אפשרויות לינה ושירותי מטיילים כגון כיתות לימוד והדרכה, בר, אירוח סדנאות וכדומה.

עד שנת 2005 התקיים במקום בית הארחה אקולוגי שבמקורו היה אכסניית נוער ושימש תקופה מסוימת כבית ספר לטיפוס הרים. מאז מפתחת את המקום חברת מצוקי דרגות (2005) בע"מ, החוכרת את השטח מהקיבוץ.

עקב אסונות וחילוצים שאירעו במסלול נחל דרגה הסמוך, ממוקמת במצוקי דרגות תחנת ביקורת של רשות הטבע והגנים למבקשים להיכנס לנחל, בו נדרשים המטיילים להירשם ולהציג יכולת וציוד לשם צליחת המסלול האתגרי.

==קישורים חיצוניים==

* 
* [https://www.parks.org.il/trip/darga-4/ מסלול מצוקי דרגות], באתר רשות הטבע והגנים

== הערות שוליים ==

קטגוריה:מועצה אזורית מגילות ים המלח
קטגוריה:חברות תיירות ישראליות
קטגוריה:מדבר יהודה
קטגוריה:מצוקים לפי מדינה
לפני זמננו

כיול לפחמן-14]]
לפני זמננו (אנגלית: before present, תכופות מקוצר לראשי התבות BP) היא ספירת זמן מקובלת במדעים רבים דוגמת ארכאולוגיה פרהיסטורית, פלאונטולוגיה, גאולוגיה ואסטרונומיה. היא משמשת לתיארוך מאורע עתיק, באמצעות מספר השנים שחלפו מאז התרחשותו ועד זמן הווה.

==סימונים דומים==
סימונים דומים נוספים הנפוצים בספרים ופרסומים מדעיים הם:
* tya (ראשי תבות של thousand years ago) או kya (ראשי תבות של kilo year ago) שפירושם "אלפי שנים לפני זמננו".
* mya (ראשי תבות של mega year ago) שפירושו "מיליוני שנים לפני זמננו", וניתן לתרגם לעברית למ"ש או משל"ז.
* bya (ראשי תבות של billion years ago) או gya (ראשי תבות של giga year ago) שפירושם "מיליארדי שנים לפני זמננו".

==השיטה וחסרונותיה==
השיטה משמשת בדרך-כלל לציון גיל מאורעות בני עשרות אלפי שנים לפחות, ולעיתים קרובות מיליוני שנים ואף מיליארדי שנים. בטווחי זמן אלה, הפרש הזמן בין ציון "לפני הספירה" לבין ציון "לפני זמננו" (מעט יותר מאלפיים שנה בתחילת המאה ה-21) הוא זניח. הפרש זה קטן לרוב משולי הדיוק של שיטת התיארוך בה השתמשו, המצוינים בסימן ±.

השגיאה הנובעת מן השוני בתאריך המדויק של זמן הווה קטנה אף יותר, בהנחה שהעושה שימוש בשיטה חי במאות השנים האחרונות. עם זאת, שגיאה זו עלולה להיות משמעותית בתיארוך פחמן 14, אשר משמש לעיתים קרובות למדידת גילים בני אלפי שנים בלבד. לכן, בתיארוך וכיול באמצעות שיטה זו מקובל כי הפירוש התקני של "לפני זמננו" הוא הזמן שחלף מן האירוע ועד שנת 1950 לספירה. תקן זה נובע מכך שתיארוך פחמן 14 פותח בשנות ה-50 של המאה ה-20.

==שימושים==
שכבות סלע עתיקות ב[[יוטה]]
שיטת ספירה זו מצויה ביסודם של מדעים רבים החוקרים אירועים עתיקים. בדרך זו הורכב לוח הזמנים הגאולוגי, הקובע את השתייכותן של שכבות סלע לעידן מסוים על-פי הסטרטיגרפיה שלהן והימצאות מאובנים.

באופן דומה נעשה בה שימוש באסטרונומיה ובקוסמולוגיה, למשל בתאוריית המפץ הגדול ובקביעת גילה והתפתחותה של מערכת השמש.

דוגמאות נוספות לשימוש בשיטה הן אנתרופולוגיה וארכאולוגיה העוסקות בחקר האדם ותרבותו בתקופות היסטוריות ופרהיסטוריות.

==ראו גם==
* לוח הזמנים הגאולוגי
* לפני מיליון שנה
* מדידה וציון של זמן
* תיארוך רדיומטרי
* תיקוף

==הערות שוליים==

קטגוריה:גאוכרונולוגיה
קטגוריה:מונחים בחפירה ארכאולוגית
קטגוריה:יחידות זמן
RNA פולימראז II

RNA פולימראז II ב[[שמר האפייה בקומפלקס עם אלפא אמניטין (באדום). המגנזיום באתר הפעיל מסומן בוורוד. העיגולים האפורים הם יוני אבץ.]]
RNA פולימראז II הוא אנזים הנמצא בתאים אֵיקַרְיוֹטִיים. הוא מזרז שעתוק של DNA ל־mRNA, snRNA ו-microRNA ראשוניים. לרוב האורגניזמים יש 12 תתי-יחידות של RNA פולימראז II, עם מסה של 550 kDa. RNA פולימראז II הוא הסוג הנחקר ביותר של RNA פולימראז. מספר רב של גורמי שעתוק דרוש לקישור לפרומוטורים ולתחילת השעתוק.

== תת-יחידות ==
* RPB1 - היחידה הגדולה ביותר של האנזים. באדם מקודד על ידי הגן POLR2A. הוא חיוני לתפקודו של הפולימראז. יחד עם יחידות פולימראז נוספות, הוא יוצר את המתחם קושר ה-DNA של הפולימראז, תעלה שבה ה-DNA משועתק לרנ"א. 
* RPB2 - היחידה השנייה בגודלה שבשיתוף עם שתי יחידות פולימראז אחרות יוצרת מבנה בתוך הפולימראז השומר על הקשר בין ה-DNA לבין ה-RNA המסונתז באתר הפעיל של האנזים.
* RPB3 - תת-היחידה השלישית בגודלה. מתקיימת כהטרודימר עם יחידת פולימראז נוספת. באינטראקציה עם RPB1-5,7,10-12.
* RPB4 - מקודד על ידי POLR2D. תת-היחידה הרביעית בגודלה וייתכן ויש לה תפקיד בהגנה מפני עקה. 
* RPB5 - באדם מקודד על ידי POLR2E. שתי מולקולות של תת-היחידה נמצאות בכל RNA פולימראז II. נמצא באינטראקציה עם RPB1,3,6.
* RPB6 - יוצר מבנה עם לפחות שתי תת-יחידות נוספות שמייצב את הפולימראז על ה-DNA. 
* RPB7 - מקודד על ידי POLR2G וייתכן ויש לו תפקיד בבקרה על פעילות הפולימראז
* RPB8 - נמצא באינטראקציה עם תת-יחידות RPB1-3,5,7.
* RPB9 - התעלה שבה ה-DNA משועתק ל-RNA; בנוי מ-RPB9 ו-RPB1.
* RPB10 - תוצר של הגן POLR2L. באינטראקציה עם RPB1-3, 5 ו-RPB3.
* RPB11 - בנוי משלוש תת-יחידות באדם.
* RPB12 - מגיב עם RPB3.

==CTD==
ב-RNA פולימראז נמצא מתחם קצה C (C-terminal domain; CTD) - חלק זה אחראי על תחילת השעתוק, על תהליך ה-capping בקצה ה-5' וקישור של ספלייסוזום עבור שחבור. הרצף מורכב לרוב מעד 52 רצפים חוזרים של חומצות האמינו Tyr-Ser-Pro-Thr-Ser-Pro-Ser. ה-CTD הוא נקודת השקה בין מערכת השעתוק למערכת עיבוד ה-RNA - כאשר הודות למודיפקיציות זרחון שונות שלו מסוגלים להיקשר אליו פקטורים שונים המעורבים בתהליכי עיבוד RNA.

==קישורים חיצוניים==

==הערות שוליים==

קטגוריה:אנזימים
מוסא קונאטה

פאפה מוסא קונאטה (בצרפתית: Pape Moussa Konaté; נולד ב-3 באפריל 1993) הוא כדורגלן סנגלי המשחק בעמדת החלוץ בקבוצת דינמו בתומי ובנבחרת סנגל.

==קריירה==
בעונת עלה קונאטה לקבוצה הבוגרת של טורה קונדה הסנגלית והיה שותף פעיל בזכיית הקבוצה בגביע המקומי. בעונת המשיך קונאטה את יכולתו הטובה, ובעקבות כך זומן לנבחרת הצעירה של סנגל. בתחילת 2011 זומן לסגל הנבחרת הבוגרת לצמד משחקי הידידות נגד נבחרות ו.

ב-13 ביוני 2011 חתם קונאטה על חוזה לשנתיים בשורות מכבי תל אביב. ב-14 ביולי ערך את הופעת הבכורה שלו במדי הקבוצה בניצחון 1–3 נגד חזר לנצ'ראן, במסגרת מוקדמות הליגה האירופית, ואף הבקיע שער. באותה עונה היה שותף קונאטה להעפלתה של מכבי תל אביב לשלב הבתים של המפעל. בהמשך העונה קונאטה גילה יכולת חלשה, בגינה אף נשלח להתאמן עם קבוצת הנוער.

בקיץ 2012 השתתף קונאטה באולימפיאדת לונדון במדי נבחרת סנגל, ובמהלכה הרשים כשהבקיע שער מול המארחת , צמד מול , שער נגד , ושער במשחק רבע הגמר מול . את הטורניר סיים קונאטה עם 5 שערים, בזכותם זכה בתואר מלך השערים של נבחרתו וסיים במקום השני בטבלת המבקיעים של הטורניר כולו. אחרי הישג זה קונאטה עבר לקרסנודאר הרוסית תמורת 2 מיליון יורו.

לקראת עונת הושאל לגנואה האיטלקית, במדיה ערך 25 הופעות בליגה וכבש שער אחד. לקראת עונת חתם בפ.צ. סיון מליגת העל השווייצרית.

בקיץ חתם בדינמו בתומי מליגת העל הגאורגית.

==קישורים חיצוניים==

* [http://www.haaretz.com/print-edition/sports/soccer-senegalese-starlet-chooses-mac-ta-over-french-bench-1.367352 כוכב סנגל הצעיר בחר במכבי תל אביב] באתר הארץ 
* ליאור טימור, [http://big.one.co.il/General/Article.aspx?id=181218&siteID=12 מאיוקה הבא של מכבי: הכירו את מוסא קונאטה], באתר ONE, 10 ביוני 2011

==הערות שוליים==

קטגוריה:כדורגלנים סנגלים
קטגוריה:חלוצי כדורגל סנגלים
קטגוריה:כדורגלני מכבי תל אביב
קטגוריה:כדורגלני קרסנודאר
קטגוריה:כדורגלני גנואה
קטגוריה:כדורגלני פ.צ. סיון
קטגוריה:כדורגלני אמיין
קטגוריה:כדורגלני דיז'ון
קטגוריה:כדורגלני אספראנסה דה תוניס
קטגוריה:כדורגלני סיוואספור
קטגוריה:כדורגלני דינמו בתומי
קטגוריה:כדורגלני נבחרת סנגל
קטגוריה:כדורגלנים זרים בישראל
קטגוריה:כדורגלנים באולימפיאדת לונדון (2012)
קטגוריה:כדורגלני גביע אפריקה לאומות 2015
קטגוריה:כדורגלני גביע אפריקה לאומות 2017
קטגוריה:כדורגלני מונדיאל 2018
קטגוריה:כדורגלני גביע אפריקה לאומות 2019
קטגוריה:סנגלים שנולדו ב-1993
עמי אנידג'ר

עמי אָנידְגָ'ר (נולד ב-21 בנובמבר 1975) הוא שחקן, קומיקאי, סטנדאפיסט, סופר, יוצר ומנחה סדנאות צחוק.

==חייו ויצירתו==
בשנת 1992 הקים את מגמת התיאטרון הראשונה בהוד השרון (בבית הספר הדרים). 

1992 הצטרף ללהקת "צעירי הוד השרון" בניהולו של מולי שי ז"ל. 

בשנת 1997 סיים שירות סדיר במסגרת תיאטרון חיל האוויר. 

בין השנים 1995 - 1998 היה חלק ממופע הבמה "דומינו גרוס". 

בשנת 2001 סיים את לימודי המשחק בסטודיו למשחק ניסן נתיב, שיחק בתיאטרון החאן בירושלים בהצגות "מילה של אהבה" ו"מלחמה על הבית".

בשנת 2003 הופיע במחזמר "ספיד וגלגלי הקסם" של חנוך רוזן, יחד עם אמיר פיי גוטמן, אפרת בוימולד ועומר ברנע.

בשנת 2005 הופיע בסדרה "טיוליולים" בערוץ "הופ!" (יחד עם סיון ששון).
עמי אנידג'ר, מתוך סדרת הילדים "עמי'לה"
בין השנים 2001 - 2008 כתב והעלה מופע בידור בשם "עמי ואלי", יחד עם הקומיקאי ושותפו ללימודי המשחק בניסן נתיב, אלי בן דוד.

בשנת 2008 הופיע בתפקיד ראשי יחד עם אלי בן דוד ומלי לוי בהצגה "פרימיירה", שהועלתה במסגרת פסטיבל התיאטרון הקצר של צוותא. 

בשנת 2009 כיכב בתור מנחה מקצועי בשם "בני בוק" בסדרה הקרמבויז, לצד מיכל גבריאלוב ואורן יאדגר.

בשנים 2010–2012 הופיע במספר תפקידי משנה בסדרות שונות.

השתתף בתוכניות וסדרות טלוויזיה רבות, בהן: "ערב אדיר", "יצפאן", "קומדי בר", "גם להם מגיע", "סרוגים", "מה קשור?", "פולישוק", "מי שואל אותך?", "נבחרת ישראל בטלוויזיה", "עם סגולה", "קאמבק", "רוני וקשיו", "חברות", "שנות ה-80" ועוד.

בשנת 2013 העלה את "עמי'לה", תוכנית הסטנדאפ הראשונה לילדים. בשנת 2014 החל להשתתף בתוכנית הנוער "שבט צוצלת". בשנת 2015 החל להנחות את "אלוף הסופר סטרייקה" בערוץ זום.

בשנת 2015 השתתף בקומדיה הקולנועית "מה כבר יכול לקרות?!", בכיכובם של הצמד דובדבני וקובץ'. בשנת 2016 השתתף בסרט "הלהקה האחרונה בלבנון". בנוסף השתתף בתוכנית הבידור "זה המצב" של הזכיינית רשת בערוץ 2.

בשנת 2017 שיחק בסרט "ג'סטה" של קובי מחט. באותה שנה שיחק בשובר הקופות הישראלי "מכתוב".

ב-2018 שיחק בסרט ההמשך "עד הקצה - ג'סטה 2".

השתתף בעונתה השלישית של סדרת הנוער "שבט צוצלת" ב-YES.

כתב, יצר והשתתף בתוכנית המערכונים "קצרצרים" שעלתה במהלך 2018 בערוץ ג'וניור.

ב-2021 עלתה העונה הרביעית של "שוסטר ושוסטר" בחינוכית בו עמי מגלם את "פודי חלפון". באותה שנה פרסם את ספר הביכורים שלו, "בקרוב תהיה שמח" - 8 מפתחות לחיים שמחים".

מנהל ומנחה את הפודקאסט לחיים שמחים "[https://spotify.link/rqNhPLG9mJb בקרוב תהיה שמח]" בספוטיפי. 

ב-2023 שיחק בעונה החדשה של "המדובב".

2024 כיכב בתוכניות:"קופה ראשית","לבד בבית"," יניב". 

כיום מופיע עם מופע הבידור "[https://kookia.co.il/ צחוק מנצח]" בכל רחבי הארץ בבסיסי צה"ל, חברות עסקיות, בתי ספר ועוד, ומלמד כיצד ניתן להשתמש בצחוק ככלי להתמודדות מול אתגרי החיים ומפיץ את ספרו "[https://kookia.co.il/sellthebook/ בקרוב תהיה שמח]".

בשנה האחרונה עובד על מופע סטנדאפ חדש ונמצא בבדיקת חומרים בכל הארץ. 

==קישורים חיצוניים==

* 

* 
* עמי אנידג'ר, [http://www.haaretz.co.il/CM.shows_item_show,603,208,24936,.aspx בהצגה החתול במגפיים], באתר עכבר העיר
* 

קטגוריה:בדרנים ישראלים
קטגוריה:סטנדאפיסטים ישראלים
קטגוריה:שחקני קולנוע וטלוויזיה ישראלים
קטגוריה:שחקני תיאטרון ישראלים
קטגוריה:בוגרי תיאטרון חיל האוויר
קטגוריה:בוגרי הסטודיו למשחק ניסן נתיב
קטגוריה:ישראלים שנולדו ב-1975
בנק מרכנתיל דיסקונט

בנק מרכנתיל דיסקונט בע"מ הוא בנק מסחרי, השישי בגודלו בישראל. נכון ליוני 2022 הוא בבעלות מלאה של בנק דיסקונט. הבנק מציג עצמו במותג "מרכנתיל".

==היסטוריה==
===בנק מרכנתיל לארץ ישראל===
בנק מרכנתיל לארץ ישראל (באנגלית במקור: Palestine Mercantile Bank) נוסד בחיפה ב-16 בספטמבר 1924, בהון רשום של 25,000 לירות מצריות (לי"מ) שהוגדל מאוחר יותר ל-100,000 לי"מ, על ידי הגיסים דוד סימבלר וסול כהן. בשנת 1944 נרכש על ידי בנק ארץ ישראל לדיסקונט וב-1953 רכש את הפעילות בארץ של בנק עותומן (מספר חודשים לפני כן שינה בנק מרכנתיל את שמו ל"בנק מרכנתיל לישראל").

===בנק אנגלו-מצרים===
באפריל 1918 נפתח בירושלים סניף של בנק אנגלו-מצרים ובהמשך הוקמו סניפים נוספים ביפו, בחיפה ובנצרת. בנק זה הובא לארץ על ידי הצבא הבריטי ושימש כלי להנהגת הלירה המצרית כהלך החוקי במקומו של הכסף הטורקי. הבנק שימש בנקאי רשמי של ממשלת פלשתינה-א"י.

===בנק ברקליס===
ב-1925 נרכשו מניות בנק אנגלו-מצרים על ידי קבוצת ברקליס הבינלאומית מבריטניה והוא מוזג עם הבנקים קולוניאל בנק ונשיונל בנק אוף סאות' אפריקה תחת השם ברקליס בנק D.C.O. בנק ברקליס ירש את מקומו של בנק אנגלו-מצרים כבנקאי ראשי ומ-1927 היה סוכן של "מועצת המטבע של פלשתינה (א"י)" (Palestine Currency Board), מועצה שהייתה כפופה למשרד המושבות הבריטי. סניפי הבנק היוו יעד לארגוני מחתרת ל"החרמת כספים". כזה היה שוד בנק ברקליס בחיפה בקיץ 1947.

ב-1963 החל הבנק להצמיד את משכורות עובדיו לאלו של עובדי בנק לאומי.

ב-1968 נרכשו על ידי הבנק שמונה סניפים של בנקים כושלים בהם בנק אלרן, בנק פויכטוונגר ובנק קרדיט לישראל.

===בנק ברקליס-דיסקונט===
ב-1971 נרכשו 50% ממניות הבנק מבנק ברקליס על ידי אי די בי חברה לאחזקות, שהייתה באותה עת חברת האם של בנק דיסקונט, ושם הבנק המאוחד נקבע ל"בנק ברקליס-דיסקונט".

===הרכישה על ידי בנק דיסקונט===
בפברואר 1993 הפסיקה קבוצת ברקליס את פעילותה הקמעונאית בישראל כחלק מהמדיניות הכלכלית של החברה, שכללה התנתקות מבנקאות קמעונאית בינלאומית. החזקותיה בבנק ברקליס-דיסקונט נרכשו על ידי בנק דיסקונט לישראל, שהפך לבעלים היחידי שלו. מהלך זה הוביל להסרת השם "ברקליס" משם הבנק ולשינוי שמו של הבנק לשם "בנק מרכנתיל דיסקונט".

בדצמבר 2019 מוזג מוניציפל בנק, שעסק במתן אשראי לרשויות מקומיות, לתוך בנק מרכנתיל דיסקונט, שרכש את מניותיו תמורת 692 מיליון ש"ח.

==ראו גם==
* קבוצת ברקליס בארץ ישראל ובישראל
* שוד בנק ברקליס (חיפה)

==קישורים חיצוניים==

* 
* השוואת [http://www.bdicode.co.il/Rank_HEB/36_0_0/בנקים%20מסחריים הבנקים המסחריים בישראל]
* [http://www.mafhoum.com/press4/bank124.pdf Financial Integration, Disintegration and Emerging Re-Integration in the Eastern Mediterranean, c.1850 to the Presen], מחקר על תולדות הבנקאות במזרח התיכון, וורטון
* 

==הערות שוליים==

מרכנתיל
מרכנתיל
קטגוריה:חיפה: בנקים
קטגוריה:חברי הבורסה לניירות ערך בתל אביב
קטגוריה:תל אביב-יפו: חברות
קטגוריה:בנק דיסקונט לישראל
קטגוריה:ישראל: חברות שהוקמו ב-1924
אהרון סטאטון

אהרון סטאטון (באנגלית: Aaron Staton; נולד ב-2 באוגוסט 1980) הוא שחקן אמריקאי, אשר ידוע בעיקר מגילום הדמות קן קוסגרוב בסדרה "מד מן" בה שיחק בשנים 2007–2015, ומהסדרה "נרקוס: מקסיקו" בנטפליקס בתור הסוכן בוץ' סירס.

==ביוגרפיה==
סטאטון נולד בווירג'יניה והעביר את רוב ילדותו בג'קסונוויל שבפלורידה. ב-2004 הוא סיים לימודי תואר ראשון בחוג לתיאטרון של אוניברסיטת קרנגי מלון בפיטסבורג, פנסילבניה. 

הוא נשוי לשחקנית קוני פלטשר, לזוג שני בנים.

== קריירה ==
בשנת 2008 ו-2009, הוא זכה עם שאר צוות השחקנים של "מד מן" בפרס גילדת שחקני המסך על "צוות השחקנים הטוב ביותר בסדרת דרמה". במהלך השנים, סטאטון ביצע הופעות אורח בסדרות "חוק וסדר: מדור מיוחד", "הרקיע השביעי" ו"ללא עקבות". הוא ביצע דיבוב לדמות הראשית במשחק הווידאו "L.A. Noire" שיצא ב-2011, ועל זאת קיבל מועמדות לפרס באפט"א על דיבוב. 

==פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="5" |2007
|Descent 
|חבר של ג'ראד
|
|-
|I Believe in America
|רודני
|
|-
|יומני האומנת
|ג'ון
|
|-
|One Night
|לירוי
|
|-
|ריקוד לאור ירח
|ניק
|
|-
|2011
|Lost Revolution
|רודני
|
|-
|2014
|Preservation 
|מייק נירי
|
|-
|2018
|Alex & the List
|מייקל
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
|2005
|חוק וסדר: מדור מיוחד
|אנדי וול
|פרק: "Hooked"
|-
|2006
|הרקיע השביעי
|דניאל
|3 פרקים
|-
|2007
|ללא עקבות
|יו דולן
|פרק: "Crash and Burn"
|-
|2015-2007
|מד מן
|קן קוסגרוב
|תפקיד ראשי (7 עונות); 92 פרקים
|-
|2008
|Imaginary Bitches
|ברוס
|פרק: "A New Leper in the Colony"; סדרת רשת
|-
|2011
|האישה הטובה
|טוד רודה
|2 פרקים
|-
| rowspan="2" |2013
|קוראי החדשות
|איית'ן לקסוורת'
|פרק: "Auto Erotic"
|-
|מבוקש
|היידן פרייס
|פרק: "The Perfect Mark"
|-
|2016-2015
|ריי דונובן
|גרג דונלן
|9 פרקים
|-
|2016
|My Mother and Other Strangers
|קפטן רונלד דרייפוס
|5 פרקים
|-
|2017-2016
|Girlfriends' Guide to Divorce
|ג'יי.די
|12 פרקים
|-
| rowspan="3" |2018
|לטובת הכלל
|טוד הארדארט
|פרק: "The Liberty Fountain"
|-
|נרקוס: מקסיקו
|בוץ' סירס
|תפקיד ראשי (עונה 1); 10 פרקים
|-
|אלוהים שלח לי בקשת חברות <small>(אנ')</small>
|אלפי
|פרק: "Matthew 621"
|-
|2019-2018
|קאסל רוק
|כומר
|7 פרקים
|-
|2019
|לא ייאמן
|קרטיס מק'ארתי
|2 פרקים
|-
|2020
|הצוות המובחר
|וולטר שירה הבן
|תפקיד ראשי; 8 פרקים
|-
|2023
|מבוסס על סיפור אמיתי
|סימון
|3 פרקים
|}

==קישורים חיצוניים==

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת קרנגי מלון
קטגוריה:אמריקאים שנולדו ב-1980
מארק מוזס

מארק ו' מוזס (באנגלית: Mark W. Moses; נולד ב-24 בפברואר 1958) הוא שחקן אמריקאי, ידוע בתור פול יאנג בסדרה "עקרות בית נואשות" ובתור הרמן "דאק" פיליפס מהסדרה של AMC "מד מן".

==שנותיו הראשונות==
מוזס נולד בניו יורק. הוא הופיע בכמה סרטים של הבמאי אוליבר סטון, שביניהם "פלאטון", "הדלתות" ו"נולד בארבעה ביולי". בנוסף, שיחק בסרט "ביג מאמא 2" ובפרק בסדרה "מסע בין כוכבים: וויאג'ר". למרות השתתפותו בפרויקטים מצליחים, הוא לא נכנס לתודעה הציבורית.

==קריירה==
ב-2004 הוא הצליח להיכנס לתודעה הציבורית כאשר קיבל את תפקיד פול יאנג בדרמה הקומית של ABC "עקרות בית נואשות", בה שיחק בין השנים 2004-2007. ב-2006, הוא שיחק בהצגת האוף ברודוויי "Burleigh Grimes". בין 2007-2009, הוא שיחק את דאק פיליפס ב"מד מן". היה לו תפקיד קטן בסרט "הקול המכריע" ב-2008, בכיכובו של קווין קוסטנר. ב-2010, הוא חזר לצוות השחקנים של הסדרה "עקרות בית נואשות", כשכיכב בהופעת אורח בסוף העונה השישית, וחזר כשחקן קבוע בעונה השביעית.

בשנת 2017 החל לשחק בסדרת המדע הבדיוני "המושיעים" ברשת CBS האמריקאית, בתפקיד יו קיטינג, אבא של גרייס.

==חיים אישיים==
מוזס ואשתו, אנני להרוסה, עברו יחד עם שני בניהם להתגורר בלוס אנג'לס.

==פילמוגרפיה==
=== קולנוע ===

*פלאטון (1986)
*נולד בארבעה ביולי (1989)
*הדלתות (1991)
*גטיסברג (1993)
*פגיעה קטלנית (1998)
*דרקון אדום (2002)
*רישיון לגנוב (2004)
*חותנת בהפרעה (2005)
*מכתבים מאיוו ג'ימה (2006)
*ביג מאמא 2 (2006)
*הקול המכריע (2008)
*הנשאים (2009)
*סזאר צ'אבס (2014)
*Atlas Shrugged Part III: Who Is John Galt? (2014)
*מייפלת'ורפ (2018)

=== טלוויזיה ===

* בנות הזהב (1990)
*הרווק (1996-1995)
*הרקיע השביעי (2003)
* הבית הלבן (2003) 
* מלקולם באמצע (2004)
* המחוז (2004) 
* לאס וגאס (2004) 
* NYPD Blue (י2004)
* אוליבר בין (2004)
* עקרות בית נואשות (2011-2004)
* ללא עקבות (2007)
* בוסטון ליגל (2008-2007)
* מד מן (2015-2007)
* חוק וסדר: מדור מיוחד (2008)
* גדולה מהחיים (2009)
* הלוחשת לרוחות (2009)
* קאסל (2009)
* מטרה אנושית (2010)
* CSI: מיאמי (2010)
* פרשיות סמויות (2011)
* מחשבות פליליות (2013-2011)
* המפענחת (2011) 
* ההריגה (2012)
* קיי ופיל (2012)
* CSI: זירת הפשע (2012)
* CSI: ניו יורק (2012) 
* אלמנטרי (2013) 
* שוטרים בדם (2013) 
* סקנדל (2013)
* רייק (2014)
* מנהטן (2014)
* הומלנד (2014)
* הספינה האחרונה (2018-2015)
* מר רובוט (2016)
* תחנת ברלין (2019-2016)
* תובעת על עקבים (2017)
* חוק וסדר: פשע אמיתי (2017)
* חוק וסדר: מדור מיוחד (2017)
* המושיעים (2018-2017)
* האנטומיה של גריי (2018)
* הקוד (2019)
* מלכת הדרום (2019)
*השריף (2020)

==קישורים חיצוניים==

קטגוריה:ניו יורק: אישים
קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת ניו יורק
קטגוריה:אמריקאים שנולדו ב-1958
סלובן ליובליאנה

מועדון הכדורסל סלובן (בסלובנית: Košarkarsko društvo Slovan) היא קבוצת כדורסל סלובנית מהעיר ליובליאנה. המתמודדת בליגת העל הסלובנית. 

==היסטוריה==
המועדון הוקם בשנת 1951 על ידי סטאן אורק שהציע הקמת מועדון כדורסל בשם "פוליין" באחד מבתי הספר התיכוניים בליובליאנה. המועדון החל לשחק באותה שנה בחודש אפריל. אחרי יומיים הם ארגנו טורניר ראשון אליו הוזמנו קבוצות כגון: רודאר (תרבוביה) וקרקה נובו מסטו – שהשתתפו אז בליגת העל. לאחר מכן השתתף המועדון בליגה היוגוסלבית לשעבר. ומאז עצמאות סלובניה היא משתייכת לצמרת ליגת העל הסלובנית.

"מועדון הכדורסל פוליין", היה שמו הראשון של המועדון, לפני ששונה פעמים רבות מאז פברואר 1953.
המועדון היה מוכר גם בשם "מ.כ קרים", סלביה, אודרד, ולבסוף מ.כ סלובן – נשאר עד היום. הם הוסיפו רק את שם נותן החסות הרשמי שלהם – "גאופלין". הקבוצה שיחקה יותר מ-20 שנה באולם הכדורסל של "תיכון פוליין" בעיר, ומאז שנת 1965 הם מארחים במרכז ספורט "סלובן" בקודלייבו.

==תארים והישגים==
*ליגת העל הסלובנית:
**מקום שני: 2005, 2006
*הגביע הסלובני:
**גמר: 2003
**חצי גמר: 2002, 2004

* השתתפה 5 פעמים בגביע קוראץ'
* הקבוצה השתתפה שש עונות במסגרת הליגה האדריאטית

==שחקנים בולטים בעבר ובהווה==
* מיחה זופאן
* ניקולוז צכיטישווילי
* סמו אודריך
* גוראן דרגיץ'
* יאקה לאקוביץ'

==קישורים חיצוניים==

* 
קטגוריה:קבוצות כדורסל סלובניות
קטגוריה:ליובליאנה: מועדוני ספורט
ריאל בטיס (כדורסל)

סן פבלו]]
ריאל בטיס כדורסל (בספרדית: Real Betis Baloncesto), שעד שנת 2018 נקראה בשם מועדון הכדורסל סביליה (בספרדית: Club Deportivo de Baloncesto de Sevilla, ומטעמי חסות הוצגה כקחאסול סביליה), וכיום מטעמי חסות מוצגת בשם קוסור ריאל בטיס (בספרדית: Coosur Real Betis), היא קבוצת כדורסל ספרדית מהעיר סביליה, השוכנת בחבל אנדלוסיה שבדרום ספרד. הקבוצה מתמודדת בליגה הספרדית השנייה.

==היסטוריה==
מועדון הכדורסל סביליה הוקם בשנת 1987 כאשר הקבוצה רכשה רישיונה של דריבלינג מדריד בליגה השנייה, שבאותה תקופה נקראה "Primera División B" (הליגה הראשונה ב'). המועדון עלה לראשונה בתולדותיו לליגה ACB בשנת 1989.

בשנים 1996 ו-1999 המועדון הגיע לגמר הפלייאוף ובשתי הפעמים הוא הפסיד 0–3 בסדרה לברצלונה. כמו כן בשנת 1999 הגיעה הקבוצה גם לגמר גביע המלך בו הפסידה לטאו קרמיקה 70-61.

בעונת , סביליה הגיעה עד לגמר היורוקאפ, שהתקיים בעיר טרוויזו שבאיטליה, ובו הפסידה לאוניקס קאזאן 92-77.

ב-21 ביולי 2016 סיכמו מועדון הכדורסל סביליה וריאל בטיס על הסכם שיתוף פעולה שבמסגרתו קבוצת הכדורגל תעזור לפתור את הבעיות הכלכליות של קבוצת הכדורסל. כתוצאה מהסכם חסות חדש, הקבוצה נקראה "ריאל בטיס אנרחיה פלוס" (Real Betis Energía Plus). ב-31 בדצמבר 2016, ריאל בטיס הסכימה לרכוש 99.99% ממניות המועדון, ויישמה את הרכישה ב-12 בינואר 2017.

בשנת 2017 המועדון ירד מליגה ACB בפעם הראשונה בתולדותיו, אך לבסוף נותר בליגה, בתוקף אמצעי הזהירות שהוצעו על ידי הדרישה המשפטית של המועדון, לאחר שינוי הדרישות להצטרף ל"ליגה ACB" במהלך העונה שקדמה. עם זאת, המועדון ירד שוב בעונה הבאה לאחר עונה גרועה מאוד עם שבעה ניצחונות בלבד ב-34 משחקים, וסיים במקום האחרון בטבלת הליגה.

ב-6 בספטמבר 2018, אישר המועדון פה אחד לנקוט בצעדים הדרושים כדי לקבל את האישור הרלוונטי מבית המלוכה הספרדי שיאפשר למועדון לשנות את שמו לריאל בטיס כדורסל (בספרדית: .Real Betis Baloncesto S.A.D). שינוי זה אושר סופית ב-15 בדצמבר 2018.

במהלך עונת 2018/2019, בליגת המשנה, ריאל בטיס קבעה שיא חדש של מספר ניצחונות רצופים עם 17 כאלה, כלומר היא ניצחה את כל יריבותיה בליגה ברציפות. המועדון העפיל בחזרה לליגה הראשונה לאחר שזכה באליפות הליגה השנייה כשעוד נותרו ארבעה מחזורים לסיום העונה.

בתום עונת 2022/2023 ירדה הקבוצה לליגה השנייה.

==שמות הקבוצה לאורך השנים==
===שמות רשמיים===
{| class="wikitable" width=25%
!שנים
!שם
|-
|1987–2018
|מועדון הכדורסל סביליה
|-
|2018–הווה
|ריאל בטיס כדורסל
|}

===שמות עקב חסויות מסחריות===
{| class="wikitable" width=25%
!שנים
!שם
|-
|1987–2007
|קאחה סאן פרננדו
|-
|2007–2010
|קחאסול
|-
|2010–2011
|קחאסול בנקה סיביקה
|-
|2011–2012
|בנקה סיביקה
|-
|2012–2014
|קחאסול
|-
|2014–2016
|בלונססטו סביליה
|-
|2016–2019
|ריאל בטיס אנרחיה פלוס
|-
|2019–הווה
|קוסור ריאל בטיס
|}

==סמלי הקבוצה==
<gallery>
Cajasol Sevilla.png|2007–2010
Logo of CB Sevilla.png|2014–2016
Real Betis Energía Plus.png|2016–2019
</gallery>

==שחקנים בולטים בעבר ובהווה==

==תארים והישגים==
*הליגה הספרדית:
**מקום שני: 1996, 1999
*גביע המלך:
**גמר: 1999
**חצי גמר: 2000, 2004, 2012
*גביע אנדלוסיה:
**זכייה (5): 1998, 1999, 2002, 2005, 2009
*יורוקאפ:
**גמר: 2011

==קישורים חיצוניים==

* 
 

==הערות שוליים==

ריאל בטיס
קטגוריה:סביליה: ספורט
איצ'ה ממבוש

איצ'ה (יצחק) ממבוש (1 בספטמבר 1920 – 26 במאי 2015) היה צייר, אוצר ואמן ישראלי, ממייסדי כפר האמנים עין הוד.

==ביוגרפיה==
איצ'ה ממבוש, בן מרדכי וזהבה, נולד בסַטָנוב, אוקראינה. כשהיה בן 6 משפחתו עלתה לארץ והתיישבה בכפר סבא. למד במגמת חרטות בבית הספר מכס פיין.
עבד בסדנא מחתרתית של תעש. במקביל למד ציור באולפן בהנהלת יחזקאל שטרייכמן ואביגדור סטימצקי. שם הכיר את מורו ורבו מרסל ינקו.
שם גם פגש את רעייתו אביבה מרגלית (1919-2004).

ב-1949 הגיע לפריז. הוא נשאר שם כ-4 שנים והשתלם בציור.
ב-1953 נענה לקריאתו של מרסל ינקו והיה מראשוני עין הוד. בזכות יכולות הביצוע שלו שימש כיד ימינו של ינקו.
ב-1955 הפסיק לצייר והתרכז בעיקר בקרמיקה יחד עם רעייתו אביבה. בראיון מ-1963 הוא אומר:

קירות תבליט אלה מוצבים בין השאר בבית החולים זיו ובאוניברסיטת חיפה.

ב-1983 נפתח בכפר מוזיאון ינקו דאדא שממבוש פעל רבות להקמתו.

ממבוש היה הרוח החיה מאחורי נשפי עין הוד המפורסמים. הוא כונה "המוכתר של עין הוד".

ממבוש החזיק אוסף גדול של עבודות מאת מרסל ינקו.

ב-1964 השתתף בסרטו של אורי זוהר "חור בלבנה" וב-1968 השתתף בסרטו של זוהר "השכונה שלנו", בו גילם דמות של עבריין.

אחיו אריה ממבוש, ביחד עם אשתו נינה מאיו ממבוש, היו מחלוצי הקולנוע האוונגארדי הישראלי. אריה למד צילום קולנוע ובמאי בפריס. בשנת 1969 חזר לארץ והקים יחד עם נינה אולפן קולנוע במתחם חוצות היוצר בירושלים. בנם, אחיינו של ממבוש, הוא דניאל אמבש, ראש הכת הירושלמית.

==גלריה==
<gallery>
File:1963 ein hod001.jpg|כלי קרמיקה, שנות ה-60 של המאה ה-20
קובץ:2014 HAIFA 073.JPG|מרסל ינקו ואיצ'ה ממבושללא כותרת המחצית השנייה של שנות ה-60 של המאה ה-20הבניין הרב תכליתי, אוניברסיטת חיפה, חיפה
</gallery>

==לקריאה נוספת==
* שמואל בונים: כאן בונים, הוצאת "דביר", 1994

==קישורים חיצוניים==

* [http://www.ein-hod.org/shortpage.asp?PageID=-1&ParentID=293 לטפס על הר גבוה ותלול] באתר הרשמי של עין הוד
* 
* 

==הערות שוליים==

קטגוריה:אנשי העלייה הרביעית
קטגוריה:ציירים ישראלים
קטגוריה:אנשי בוהמה ישראלים
קטגוריה:אמני קרמיקה ישראלים
קטגוריה:ישראלים ילידי אוקראינה
קטגוריה:עין הוד: אישים
קטגוריה:ישראלים שנולדו ב-1920
קטגוריה:ישראלים שנפטרו ב-2015
שיקוי (כישוף)

"שיקוי האהבה" מאת [[אוולין דה מורגן, 1903]]
איור מאת [[ארתור רקהאם ליצירה סיגפרייד של ריכרד וגנר, 1911: בעת שסיגפרייד מחשל את חרב הנוטהאנג, מיים רוקח שיקוי שינה.]]
שיקוי (לטינית: Potio; משקה) הוא מעין תרופה, סם או רעל הנצרך כנוזל.

במיתולוגיה ובספרות, שיקוי לרוב נרקח על ידי קוסם, מכשף, פיה או מכשפה והוא בעל תכונות קסם. ניתן להשתמש בו על-מנת לרפא, לכשף או להרעיל אנשים. לדוגמה, שיקויי אהבה גורמים לאדם להתאהב (לעיתים אף גם אהבה עיוורת) באחר. (שיקוי האהבה תואם לרוב הגרסאות של טריסטן ואיזולדה, ובפרט לגרסת האופרה של ריכרד וגנר); שיקויי שינה גורמים לאדם לשקוע בשינה (בפולקלור, אופן השינה משתנה משינה רגילה ועד טרנס עמוק); ושיקויי סם החיים מרפאים כל פצע או חולי (כמו בהאריה, המכשפה וארון הבגדים מאת ק.ס. לואיס). בסדרת ספרי הקומיקס מאת רנה גוסיני ואלבר אודרזו, אסטריקס משיג כוחות על-אנושיים משיקוי קסם שנרקח על ידי אשפיקס הדרואיד.

רקיחת שיקויים מסוגים שונים היה מנהג נפוץ בקרב האלכימיה, ולרוב יוחס לכישוף, כמו במחזה מקבת' מאת ויליאם שייקספיר.

במהלך המאה ה-19, היה זה נפוץ לראות שרלטנים תועים במדינות מסוימות המציעים שיקויים בעלי תכונות מרפא. שיקויים אלה קיבלו מוניטין של תרופות שקר. במרוצת השנים, אלה הפכו בסופו של דבר לתרופת פטנט.

בפנטזיה המודרנית, שיקויים לרוב מתוארים ככישוף בצורת נוזל, בעלי יכולת השפעה רחבה, הכוללים ריפוי, שכחה, התאהבות עיוורת, שינוי צורה, אי נראות ואי פגיעות. בנוסף, השיקויים צברו פופולריות במשחקי תפקידים ממוחשבים, כפריט נפוץ המסוגל לרפא את השחקן. זמינות שיקויי הריפוי בסדרת המשחקים הפופולרית פיינל פנטזי הביאה בסופו של דבר ליצירת משקה ביפן הנקרא "שיקוי" על ידי Square Enix, יצרנית המשחק.

==ראו גם==
*אפרודיזיאק
*מרקחה
*סם החיים
*הרפתקאות אליס בארץ הפלאות

==קישורים חיצוניים==

*[https://web.archive.org/web/20070324051711/http://www.portfolio.mvm.ed.ac.uk/studentwebs/session2/group12/middle.htm הרעלות בימי הביניים]

קטגוריה:אלכימיה
קטגוריה:אנתרופולוגיה של הדת
קטגוריה:כישוף ומכשפות
השיטפון בנהר הצהוב (1938)

השיטפון של הנהר הצהוב ב-1938 (במנדרינית תקנית: 花园口决堤事件 בפין-יין: huāyuán kǒu jué) היה שיטפון שיזמה ממשלת הרפובליקה הסינית במרכז סין במהלך השלבים המוקדמים של מלחמת סין–יפן השנייה במטרה לעצור את ההתקדמות המהירה של הכוחות היפנים. מעשה זה כונה "הפעולה הגדולה ביותר בהיסטוריה של לחימה באמצעות פגיעה בסביבה".

==ההחלטה האסטרטגית והשיטפון==
מיד לאחר פרוץ מלחמת סין–יפן השנייה ב-1937 התקדם הצבא היפני הקיסרי במהירות אל לב הטריטוריה הסינית. בהגיע יוני 1938 שלטו היפנים על כל צפון סין. ב-6 ביוני 1938 הם כבשו את קאיפנג, בירת מחוז חנאן ואיימו להשתלט גם על גֶ'נְגְג'וֹאוּ, העיר הגדולה ביותר בחנאן (וכיום בירת המחוז). בגֶ'נְגְג'וֹאוּ הצטלבו מסילת הברזל של פינגהאן ולונגהאי, וכיבושה היה יוצר איום מידי על הערים הגדולות ווהאן ושיאן.

על מנת לעצור התקדמות יפנית נוספת לחלקה המערבי והצפוני של סין הורה צ'יאנג קאי שק, על פי עצתו של צֶ'ן גְווֹפֿוּ להרוס את הסכרים שעל הנהר הצהוב בסמוך לגֶ'נְגְג'וֹאוּ. התוכנית המקורית הייתה להרוס את הסכר בגָ'אוֹקוֹאוּ, אך בשל קשיים שנתגלו באתר זה נהרס במקומו הסכר בחְווָאיְוֵּאנְקוֹאוּ שבגדה הדרומית ב-5 ביוני וב-7 ביוני. מי השיטפון הציפו שטחים בחנאן, אנחווי וג'יאנגסו. השיטפונות כיסו והרסו אלפי קילומטרים מרובעים של שטחי חקלאות והסיטו את שפך הנהר הצהוב לים הצהוב מאות קילומטרים דרומה. אלפי כפרים הוצפו או נהרסו וכמה מיליוני כפריים נמלטו מבתיהם והפכו לפליטים. ועדה רשמית של הממשלה הלאומנית שהוקמה לאחר המלחמה העריכה כי כ-800,000 איש טבעו, הערכה שיש הטוענים כי היא נמוכה מדי.

==מחלוקת==
הערך האסטרטגי של השיטפון היה נתון במחלוקת. הכוחות היפנים היו מחוץ לתחום השיטפון, מצפון וממזרח או מדרום לו. התקדמותם לגֶ'נְגְג'וֹאוּ נעצרה, אך הם כבשו את ווהאן באוקטובר כשתקפו מכיוון אחר. היפנים לא הצליחו לכבוש את רוב שטחה של חנאן עד לשלבים האחרונים של המלחמה ואחיזתם באנחווי ובג'יאנגסו הייתה רופפת. רוב הערים וקווי התחבורה באזורים שהוצפו כבר נכבשו על ידי היפנים; לאחר השיטפון לא יכלו היפנים לחזק את שליטתם על האזור, ובחלקים גדולים ממנו התחוללה לחימת גרילה. מספר הקורבנות בנפש בשיטפון עדיין נתון במחלוקת וההערכות עברו עדכונים על ידי הממשל הסיני וחוקרים אחרים בעשרות השנים לאחר האירוע.

==לאחר מעשה==
הסכרים נבנו מחדש ב-1946 ו-1947 והנהר הצהוב חזר למסלולו שמלפני 1938.

==לקריאה נוספת==
<div style="direction: ltr;">
*Diana Lary, "Drowned Earth: The Strategic Breaching of the Yellow River Dyke, 1938," War In History 2001 Apr 1;8(2): 191-207. In: Academic Research Library [database on the Internet] . Available from: http://www.proquest.com/; Document ID: 1082337951.
* Steven I. Dutch, "The Largest Act of Environmental Warfare in History," Environmental & Engineering Geoscience 15.4(November 2009): 287-297
</div>

==קישורים חיצוניים==
*

==הערות שוליים==

קטגוריה:מלחמת סין–יפן השנייה
קטגוריה:סין: שיטפונות
קטגוריה:1938
כדורניים

כדורניים (שם מדעי: Theridiidae) היא אחת ממשפחות העכבישים הגדולות בעולם, צורת הבטן שלהם כדורית לרוב, ומכאן שמם. לכולם שלוש ציפורניים בקצות הרגליים, ולרבים מהם מסרק זיפים מיוחד לאורך קצות הרגליים האחוריות. למרביתם כמעט אין שינון בכליצרות.

במשפחה זו ישנם מינים הטווים את הקורים בגובה כדי שיתפסו מינים מעופפים כשאחרים משתמשים בקורים כדי להימתח לקרקע ולתפוס חרקים שוני קרקע כמו נמלים. ברגע שהם נוגעים בקור הם נתפסים בו והוא עולה אל הרשת המרכזית שם הטרף נתפס.

==רשימה חלקית של סוגים בישראל==
* לסתנית (Enoplognatha)
* כדורית (Steatoda)
* כדורן (Theridion)
* אלמנה (Latrodectus)

==לקריאה נוספת==
* איתי אופטובסקי, איריס מוסלי, פיליס ויינטראוב ויעל לובין, 'לאן הולכים האויבים הטבעיים של המזיקים כשהחיטה נקצרת? בתי גידול חלופיים–עונתיים לעכבישים בסביבה החקלאית של צפון הנגב', כתב העת 'אקולוגיה וסביבה', פברואר 2013.

==קישורים חיצוניים==

* 

*
קטגוריה:טקסונים שתוארו בידי קרל יקוב סונדול
קטגוריה:בעלי חיים שתוארו ב-1833
שיאוליאי (כדורסל)

ההיכל הביתי [[שיאולאי ארנה מבחוץ]]
מועדון הכדורסל שיאוליאי היא קבוצת כדורסל ליטאית מהעיר שיאוליאי, המשחקת בליגת העל הליטאית.

==היסטוריה==
הקבוצה משחקת יותר משמונה העונות תחת הדרכתו של המאמן אנטאנאס סירייקה. השחקנים הליטאים הידועים, דונטאס סלנינה ומינדוגאס ז'וקאוסקס התחילו את הקריירה שלהם במועדון הזה.

ההישג הכי גדול של הקבוצה בליגה הליטאית, הוא המקום השלישי, בשנים 2000, 2001, 2004, 2005, 2006, 2007, 2008, 2009, 2010, 2012 ובמסגרת הגביע הליטאי, הגיעה הקבוצה עד לשלב חצי הגמר בעונות: 2008, 2009, 2010.

מאז עונת 1995/96, הקבוצה משתתפת ביורוקאפ. ובעבר גם בגביע קוראץ' וגביע יול"ב. והחל מעונת 2004/05 גם במסגרת הליגה הבלטית, בה הגיעה עד לשלב חצי הגמר בעונות 2005, 2006, 2007, 2010, 2012. בעונת 2013/14 זכתה באליפות הליגה הבלטית לאחר ניצחון מול קבוצת פרינאו פרינאי בסיכום שני מפגשים.

מאז שנת 2007 מארחת הקבוצה בשיאולאי ארנה המפואר, המכיל 5700 מקומות ישיבה.

==תארים והשגים==
*הליגה הבלטית:
**אליפות (3): 2014, 2015, 2016

==קישורים חיצוניים==

* 

קטגוריה:קבוצות כדורסל ליטאיות
קטגוריה:שיאוליאי
עמוס כרמל

עמוס כרמל (31 באוקטובר 1940 - 3 באוגוסט 2011) היה עיתונאי, סופר, עורך ומתרגם ישראלי. זוכה פרס נשיא המדינה לספרות.

==ביוגרפיה==
נולד ברחובות ללוטה ולוי כרמל (ויניק), איש העלייה השנייה שעלה לארץ ישראל ערב מלחמת העולם הראשונה. למד בבית חינוך לילדי עובדים ושירת בצה"ל כצנחן בנח"ל המוצנח ונפצע במהלך מלחמת ששת הימים.

כרמל היה בעל תואר בוגר בכימיה ובביוכימיה מהאוניברסיטה העברית בירושלים, ותוארי מוסמך (1968) ודוקטור בכימיה פיזיקלית מטעם מכון ויצמן למדע ברחובות.

את עבודתו כעיתונאי החל ב-1959 כעורך בעיתון הנוער העובד והלומד "במעלה" (1959-60). בשנת 1974 החל לכתוב ב"דבר" וב-1979 הצטרף ל"ידיעות אחרונות". לעיתים השתמש בשם העט "אבי טנא".

תרגם וערך ספרים רבים, מרביתם בתחומי המדע הפופולרי, והיסטוריה פוליטית של ישראל.

בשנת 1977 זכה בפרס אהרן קציר לכתבה מדעית פופולרית. לאחר מכן, זכה בפרס טשרניחובסקי לתרגומי מופת לשנת 1999, בפרס ביקורת התקשורת לשנת 2004, עבור מדור הדעות בידיעות אחרונות, וכן בפרס נשיא המדינה עבור הנצחת זכרו של אפרים קציר.

כרמל היה נשוי לנעמי ואב לשלושה. בנו הוא העיתונאי אסף כרמל. התגורר ברחובות. נפטר ב-2011, בגיל 71.

==בין ספריו==
* תחנת בגדד אינה עונה
* הכול פוליטי – לקסיקון הפוליטיקה הישראלית
* אלוף הניצחון – אסף שמחוני
* מלון אורחים - סיפור תולדות המלונאות בארץ ישראל
* פוספט הוא לחם
* כל הארץ חזית

==קישורים חיצוניים==
* 
* 
* [http://simania.co.il/translatorDetails.php?itemId=18473 תרגומיו של עמוס כרמל], באתר סימניה
* 
* 
* 
* 
* 
* שלמה נקדימון, [http://library.osu.edu/projects/hebrew-lexicon/hbe/hbe00667.php פרידה מעמוס כרמל: קינאתי בו, אהבתי אותו], ידיעות אחרונות, 4 באוגוסט 2011; אורי הייטנר, אנציקלופדיה מהלכת; קורות חייו של עמוס כרמל שנפטר ב-3.8.11, בתוך חדשות בן עזר, 667 (ח' באב תשע"א, 8 באוגוסט 2011)
* [http://www.ynet.co.il/headlines/1,7340,L-1714-0,00.html הטורים של עמוס כרמל], באתר ynet
* [http://ofakim.org.il/zope/home/he/show_author_articles?author=1096459328_auto&lang=he מאמריו של עמוס כרמל], באתר "אופקים חדשים", כתב-עת בהוצאת קרן ברל כצנלסון

==הערות שוליים==

קטגוריה:סופרים ישראלים
קטגוריה:סגל ידיעות אחרונות
קטגוריה:מתרגמים ישראלים
קטגוריה:מתרגמים מאנגלית לעברית
קטגוריה:סגל דבר
קטגוריה:עורכי עיתונים ישראלים
קטגוריה:זוכי פרס טשרניחובסקי
קטגוריה:סופרים כותבי עברית
קטגוריה:פובליציסטים ישראלים
קטגוריה:מחברי ספרי עיון ישראלים
קטגוריה:בעלי טור ישראלים
קטגוריה:זוכי פרס נשיא המדינה לספרות
קטגוריה:בוגרי בית חינוך רחובות
קטגוריה:בוגרי האוניברסיטה העברית בירושלים
קטגוריה:בעלי תואר דוקטור ממכון ויצמן למדע
קטגוריה:ישראלים שנולדו ב-1940
קטגוריה:ישראלים שנפטרו ב-2011
הנס ברטלה

הנס ברטלה (בגרמנית: Hans Bertele; נולד בשנת 1944) הוא שף קונדיטור ישראלי-גרמני שהתגייר.

==ביוגרפיה==
ברטלה נולד בכפר מריאברון (Mariabrunn) באריסקירך שבגרמניה (על גבול שווייץ) למשפחה נוצרית מרקע נאצי שבבעלותה מלון. בגיל 15 יצא ללימודי מגדנאות על מנת להשתלב בעסק המשפחתי, ולמד במשך שלוש שנים בקונדיטוריית "האוזר-לינדאו" הידועה. לאחר מכן החל לעבוד בקפה "קרנדלר" בפרנקפורט. משם עבר לעבוד במלון הילטון בברלין, ולאחר כשנה וחצי הוזמן לעבוד במלון "דולדר גרנד הוטל" היוקרתי בציריך שבשווייץ.

בשנת 1967 הוזמן ברטלה לעבוד במלון הילטון תל אביב (על ידי שף שהכיר אותו בברלין). הוא החליט להישאר בישראל, התגייר (בגיל 23), שרת בצה"ל, ואף השתתף במלחמת יום הכיפורים כחייל בחיל התותחנים. 

לאחר 12 שנות עבודה בתל אביב עבר בשנת 1979 לעבוד במלון הילטון ירושלים. במקביל לעבודתו ברשת הילטון שימש ברטלה כמדריך בבית ספר של רשת מלונות הילטון במונקו.

בשנת 1987 עזב ברטלה את עבודתו ברשת הילטון וניהל במשך שלוש שנים את בית הספר לאפייה "אמנות האפייה" שבבעלותו ביהוד. בראשית שנות התשעים פתח עם המשקיע שלמה אליהו את רשת בתי הקפה "הנס ברטלה", אך למרות הצלחה מסחרית הגיעה הרשת לפשיטת רגל. אז החל ברטלה לעבוד כשף קונדיטור של רשת בתי הקפה "קפולסקי" ועבד שם כ-5 שנים. שם גם הכיר את אשתו השנייה גלית.

באמצע שנות התשעים נסע ברטלה עם אשתו לצרפת לצורך לימודיה. שם הם שהו כשנתיים, שבמהלכן עבד ברטלה במספר מסעדות ידועות. מאז שנת 1998, לאחר שובם ארצה, הם מפעילים ומנהלים יחד את הקונדיטוריה, בית הקפה ובית הספר לאפייה "גאיה ברטלה" (על שם בתם הבכורה) שבבעלותם בפתח תקווה. בשנים האחרונות הם גם מגישים תוכניות אפייה טלוויזיוניות ב"ערוץ האוכל".

במסגרת תחרויות בינלאומיות זכה ברטלה בארבע מדליות זהב, חמש מדליות כסף ושלוש מדליות ארד.

לברטלה חמישה ילדים מאשתו הראשונה ושני ילדים מאשתו השנייה, בנו הוא העיתונאי אביב ברטלה.

==קישורים חיצוניים==
*[http://www.rest.co.il/article.aspx?ArticleId=2207 דם יזע וסוכר], באתר Rest, 11 בינואר 2006
*אניה גלטקין, [http://www.epochtimes.co.il/news/content/view/15333/123/ שף קונדיטור הנס ברטלה – איש אגדה] , באתר אפוק טיימס ישראל, 24 באוקטובר 2010
*שירן שמחי, [https://web.archive.org/web/20101208185147/http://www.mazon.co.il/39208/HANS00000015 כבוד השף], באתר מזון פלוס
*[https://web.archive.org/web/20110914153515/http://www.chefs.co.il/Index.asp?ArticleID=52&CategoryID=80&Page= ביוגרפיה] באתר "שפים"

==הערות שוליים==

קטגוריה:מגדנאים ישראלים
קטגוריה:שפים ישראלים
קטגוריה:גרים
קטגוריה:עולים בשנות ה-1960
קטגוריה:עולים לא-יהודים
קטגוריה:ישראלים ילידי גרמניה
קטגוריה:ישראלים שנולדו ב-1944
קטגוריה:גרמנים שנולדו ב-1944